Нилуфар Имомзода

Нилуфар Имомзода (Имомзода Нилуфар Маҳммадюсуф, пештар Имомова Нилуфар Маҳмаисуфовна; зод. 14 декабри 1983, Душанбе) — ҳуқуқшиноси тоҷик, доктори илмҳои ҳуқуқ (2022), арбоби давлатӣ, вакили Маҷлиси намояндагони Маҷлиси Олии Ҷумҳурии Тоҷикистон даъвати  VII, профессор, вакили Маҷлиси намояндагони Маҷлиси Олии Ҷумҳурии Тоҷикистон даъвати VII.

 Зиндагинома 
Нилуфар Имомзода 14 декабри соли 1983 дар шаҳри Душанбе дар хоноводаи Маҳмаисуф Имомов ба дунё омадаааст. Соли 2006 Донишгоҳи миллии Тоҷикистонро бо ихтисоси ҳуқуқшинос  хатм кардааст.
 Корнома 
 2006–2008 — муҳаққиқ-коромӯзи кафедраи ҳуқуқи граждании факултети ҳуқуқшиносии Донишгоҳи миллии Тоҷикистон.
 2008 — мутахассиси дараҷаи аввали Хадамоти ҳуқуқи Ассотсиатсияи бонкҳои Тоҷикистон.
 2010 — мутахассис-коромӯзи дастгоҳи марказии БДА ҶТ «Амонатбонк».
 2010–2011 — муҳосиби дараҷаи 2 ва сипас дараҷаи 1 дар шуъбаи хизматрасонӣ бо шахсони воқеии Департаменти хазинадории Раёсати «Амонатбонк».
 2011–2012 — муҳосиби пешбар оид ба SWIFT дар шуъбаи ҳисоббаробаркунӣ бо асъори хориҷии Идораи ҳисоббаробаркунии Раёсати БДА ҶТ «Амонатбонк».
 2012–2015 — котиби судии суди ноҳияи Исмоили Сомонии шаҳри Душанбе.
 2015–2017 — ассистент, муаллими калон ва дотсенти кафедраи ҳуқуқи граждании факултети ҳуқуқшиносии Донишкадаи соҳибкорӣ ва хизмат.
 2017–2023 — мудири кафедраи ҳуқуқи байналмилалӣ ва ҳуқуқшиносии муқоисавӣ, ҳамзамон профессори кафедраи мазкури факултети ҳуқуқшиносии Донишкадаи соҳибкорӣ ва хизмат.
 Аз 1 марти 2023 — сардори шӯъбаи ҳамоҳангсозии барномаҳо, лоиҳаҳо ва грантҳо дар Донишкадаи соҳибкорӣ ва хизмат.
 Аз моҳи майи соли 2023 то 2025 — муовини ректор оид ба тарбия дар Донишгоҳи миллии Тоҷикистон.
 Аз 19 марти соли 2025 — вакили Маҷлиси намояндагони Маҷлиси Олии Ҷумҳурии Тоҷикистон даьвати VII. Муовини Раиси Кумита оид ба қонунгузорӣ ва ҳуқуқи инсон. .

 Фаъолияти илмӣ 
Нилуфар Имомзода соли 2015 дар мавзӯи «Маҳрум сохтан аз ҳуқуқи падару модарӣ ҳамчун чораи ҷавобгарӣ дар қонуни оилаи ҶТ» рисолаи номзадӣ ва соли 2022 дар мавзӯи «Усули ҳифзи ҳуқуқи кӯдак дар Ҷумҳурии Тоҷикистон: ҷанбаҳои назариявӣ ва амалӣ» рисолаи докторӣ дифоъ карда, дараҷаи илмии доктори илмҳои ҳуқуқшиносӣ ва унвони илмии профессор мебошад. 

 Таълифот 
Муаллифи беш аз 50 мақолаи илмию омавӣ ва фишурдаи мақола, дастурҳои таълимӣ ва барномаҳои курсҳои тахассусӣ ва умумӣ, китобҳои гуногуни илмию таълимӣ, аз ҷумла «Ҳуқуқи оилавӣ», «Ҳуқуқи байналхалқӣ» ва «Ҳуқуқи байналхалқии хусусӣ» мебошад.
 Хонавода 
Нилуфар Имомзода оиладор ва соҳиби се фарзанд аст.
 Эзоҳ 

Гурӯҳ:Сиёсатмадорони Тоҷикистон
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони асри XXI
Гурӯҳ:Вакилони Маҷлиси Намояндагони Ҷумҳурии Тоҷикистон даъвати VII
Гурӯҳ:Занҳо-сиёсатмадорони Тоҷикистон
Гурӯҳ:Занҳо-олимаҳо
Гурӯҳ:Занони Тоҷикистон дар сиёсат
Гурӯҳ:Ходимони ҷамъиятии Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Олимони Донишкадаи соҳибкорӣ ва хизмат
Гурӯҳ:Ҳуқуқшиносони Тоҷикистон